

**Valmieras tehnikuma**

**pašnovērtējuma ziņojums**

|  |  |
| --- | --- |
|  Valmiera, 2023.gada 30.oktobris |   |
| (vieta, datums) |   |

1. **Izglītības iestādes vispārīgs raksturojums**

Valmieras tehnikums ir profesionālās izglītības iestāde – profesionālās izglītības kompetences centrs, kas izveidots apvienojot divas spēcīgas profesionālās izglītības iestādes ar vēsturiski attīstītu, rūpniecības nozares vajadzībās balstītu, profesionālu izglītības piedāvājumu.

Kopš 2011. gada VT sekmīgi īstenots daudzpusīgu pasākumu kopums, kas ļāvis tam attīstīties par vienu no mūsdienīgākajām, satura, infrastruktūras un materiāltehniskās bāzes ziņā modernākajām profesionālās izglītības iestādēm Latvijā.

Kopš 2020. gada Valmieras tehnikumā pieejama unikāla un inovatīva izglītības tehnoloģija– trīs dimensiju četru plakņu virtuālās realitātes telpa, kas ir vienīgā šāda veida tehnoloģija izglītībā Austrumeiropā. Valmieras tehnikuma modernizācija ir bijusi iespējama sekmīgi piesaistot dažādu ES finanšu instrumentu finansējumu gan valstiski definētās atbalsta programmās, gan meklējot un atrodot jaunu projektu iespējas dažādu projektu konkursu ietvaros.

2022./2023. mācību gadā mācības Valmieras tehnikuma 11 sākotnējās profesionālās vidējās izglītības programmās uzsāka 611 izglītojamie, strādāja 64 pedagogi un pedagoģiskie darbinieki, kā arī 40 saimnieciski administratīvie darbinieki.

* 1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023.māc.g. (01.09.2022.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(30.06.2023.) |
| Nr. | Licencēšanasdatums |
| **Mehatronika***Mehatronisku sistēmu tehniķis* | 33 521 06 1 |  | P\_6085(1.kurss)P-12281(2.-4.kurss) | 10.06.2022.01.09.2015. | 1439 | 51 |
| **Inženiertehnika, mehānika un mašīnbūves tehnoloģija***Mašīnbūves tehniķis* | 33 521 03 1 |  | P\_3106(1.-2.kurss)P\_1790(4.kurss) | 07.07.202022.08.2019. | 368 | 306 |
| **Pārtikas produktu tehnoloģija***Pārtikas produktu ražošanas tehniķis* | 33 541 01 1 |  | P\_3108(1.-3.kurss)P\_12161(4.kurss) | 07.07.2020.11.08.2015. | 363 | 233 |
| **Programmēšana***Programmēšanas tehniķis* | 33 484 01 1 |  | P-16372 | 05.01.2018. | 141 | 125 |
| ***Restorānu pakalpojumi****Viesmīlis* | 33 811 04 1 |  | P-3107(1.-3.kurss)P-16431(4.kurss) | 07.07.2020.10.01.2018. | 2610 | 219 |
| **Ēdināšanas pakalpojumi***Pavārs* | 33 811 02 1 |  | P-3168(1.-3.kurss)P-17096(4.kurss) | 13.07.2020.20.07.2018. | 3820 | 3018 |
| **Grāmatvedība***Grāmatvedis* | 33 344 02 1 |  | P\_1474 | 23.07.2019. | 62 | 57 |
| **Administratīvie un sekretāra pakalpojumi***Klientu apkalpošanas speciālists* | 33 346 01 1 |  | P\_2999(1.-3.kurss) | 30.06.2020. | 48 | 47 |
| **Loģistika***Loģistikas darbinieks* | 33 345 12 1 |  | P-15448 | 08.05.2017. | 115 | 113 |
| **Metālapstrāde**Programmvadības metālapstrādes darbgaldu iestatītājs | 33 521 01 1 |  | P-2824(3.kurss) | 25.06.2020. | 6 | 6 |
| **Enerģētika un elektrotehnika***Atjaunojamās enerģētikas tehniķis* | 33 522 01 1 |  | P\_6193(1.kurss) | 13.07.2022. | 9 | 8 |
|  |  |  |  |  | **611+****10 mācību** **gada laikā** | **547, t.sk. 128 absolventi** |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā.

2022./2023.mācību gadā līdz 30.06.2023. Valmieras tehnikumā tika atskaitīti 74 profesionālās vidējās izglītības programmu izglītojamie. Lielākais atskaitīto skaits bija ģimenes apstākļu dēļ - 40 izglītojamie, nesekmības dēļ - 9 izglītojamie, izglītības iestādes maiņas dēļ - 9 izglītojamie, nevēlēšanās apgūt izvēlēto profesiju – 1 izglītojamais, neattaisnotu kavējumu dēļ - 7 izglītojamie, veselības problēmu dēļ - 2 izglītojamie, dzīvesvietas maiņas dēļ - 6 izglītojamie. Mācību gada laikā tika ieskaitīti 10 izglītojamie - gan no vispārizglītojošajām skolām, gan no profesionālās izglītības iestādēm.

* + 1. dzīvesvietas maiņas dēļ atskaitīti 6 izglītojamie, tai skaitā 2 devušies dzīvot uz ārzemēm;
		2. vēlme mainīt izglītības iestādi bija 9 izglītojamajiem, no kuriem 1 pārgāja uz tālmācības vidusskolu, bet 8 izvēlējās citu izglītības iestādi tuvāk savai dzīves vietai;
		3. cits iemesls - ģimenes apstākļu dēļ (vēlēšanās dzīvot pie vecākiem, nespēja iedzīvoties dienesta viesnīcā, materiālie apstākļi, darba gaitu uzsākšana) - 40 izglītojamie.

2022./2023.mācību gadā pieaugušo izglītības programmās (tālākizglītība, profesionālā pilnveide, neformālā izglītība) mācījās 258 izglītojamais, no kuriem pabeidza 254. Tika atskaitīti 4 izglītojamie – neattaisnotu kavējumu dēļ - 1, citu apstākļu dēļ - 3.

|  |  |  |
| --- | --- | --- |
| Programmas veids | Programmas nosaukums | Izglītojamo skaits |
| Tālākizglītības programmas | ESF projekta “Nodarbināto personu profesionālās kompetences pilnveide” 7. kārta. (Projekta Nr. 8.4.1.0/16/I/001)Ietvaros:IP “Metālapstrāde” ar kvalifikāciju “Lokmetinātājs metināšanā ar mehanizēto iekārtu aktīvās gāzes vidē (MAG) | 10 |
| ESF projekta „Atbalsts bezdarbnieku izglītībai” (Projekta Nr. Nr.7.1.1.0/15/I/001, līdzfinansē REACT-EU- finansējums pandēmijas seku mazināšanai) ietvaros:IP “Metālapstrāde” ar kvalifikāciju “Lokmetinātājs metināšanā ar mehanizēto iekārtu aktīvās gāzes vidē (MAG) | 8 |
| Modulārās izglītības programmas | ESF projekta “Nodarbināto personu profesionālās kompetences pilnveide” Individuālās pieejas nodrošināšana nodarbinātām personām ar zemu izglītības līmeni (Projekta Nr. 8.4.1.0/16/I/001) ietvaros:“Metināšanas pamati” | 4 |
| “Metināšanas pamati” | 4 |
| Neformālās izglītības programmas | Pneimatikas pamati | 34 |
| Elektrokāra vadītāja kursi | 13 |
| A elektrodrošības grupa | 69 |
| Profesionālās kompetences novērtēšana | Kvalifikācijā grāmatvedis | 10 |
| Kvalifikācijā pavārs | 7 |
| Profesionālās pilnveides kursi VT darbiniekiem | “Seksuālās minoritātes. Citādo pieņemšana” | 40 |
| “Paškaitējums, suicīds un palīdzība pusaudžu depresijas gadījumā” | 40 |
| “Līderības prasmju attīstības apmācības” | 12 |
| Profesionālās pilnveides kursi IP “Mehatronika” pedagogiem | Projektēšanas programma “SolidWork” | 7 |
| **Kopā:** | **258** |

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 30.06.2023.) | 4 | Izglītības psihologs – ilgstoša vakance. Tika piesaistīts ārpakalpojums 5 izglītojamajiem.Dabaszinību skolotājs (2.semestrī pievienojas skolotāja, kura strādā attālināti). Latviešu valoda un literatūra (2.semestrī vakance aizpildīta). Elektrotehnikas skolotājs (2.semestrī vakance aizpildīta). |
|  | Izglītības iestādē pieejamais atbalsta personāls, noslēdzot 2022./2023. māc.g. (līdz 30.06.2023.) | 3 | Sociālais pedagogs, pedagogs-karjeras konsultants,bibliotekārs. |

1. **Izglītības iestādes darbības pamatmērķi un prioritātes**

2.1. Izglītības iestādes misija –

* Veidot VT par reģiona ekonomikas, intelektuālā kapitāla, personības izaugsmes un profesionālās izglītības inovāciju resursu centru, sagatavojot, piesaistot un noturot dažādus pasaules līmeņa talantus Vidzemes reģionā.

 2.2. Izglītības iestādes vīzija par izglītojamo –

* Kļūt par Eiropā atpazīstamu un Vidzemē spēcīgāko profesionālās izglītības inovāciju resursu centru, kas sadarbībā ar industriju, īsteno profesionālo izglītību visām sabiedrības grupām.

2.3. Izglītības iestādes vērtības cilvēkcentrētā veidā –

* **Kompetence** – augsts kompetences līmenis gan izglītības kvalitātes ziņā, gan spējās, kas jānodod izglītojamajiem. Zinoši, profesionāli, uz izcilību orientēti pedagogi, zinātkāri, atvērti un sasniegumiem orientēti izglītojamie.
* **Mērķtiecība** – mērķtiecīgas specialitātes vai izglītības tematiskās jomas izvēle, cītīgs darbs, savu prasmju attīstība un rezultatīvs darbs gan izglītojamajiem, gan pedagogiem un pārējiem darbiniekiem.
* **Mūsdienīgums** – visaugstākā prioritāte mūsdienīgiem, inovatīviem risinājumiem, metodēm un pieejām visos līmeņos, progresīvās domāšanas attīstīšana, jauniešus uzrunājoša vizuālā identitāte.

2.4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| 1. Profesionālās izglītības kvalitātes uzlabošana un izglītojamo skaita kāpināšana.
 |
| 1.1. Izglītojamo skaita palielinājums par 5%. | Izglītojamo skaits, salīdzinot ar 2021./2022.m.g., nav palielinājies. Nav uzņemti izglītojamie 2 kvalifikācijās – programmvadības metālapstrādes darbgaldu iestatītājs un rūpniecisko iekārtu mehāniķis. | Nav sasniegtsStingrāki uzņemšanas nosacījumi un nesekmīgo izglītojamo nepārcelšana uz nākošo kursu. |
| 1.2. Talantīgo audzēkņu skaita pieaugums – 5% no kopējā izglītojamo skaita.  | Vairāk nekā 114 (~18,7%) izglītojamo mācību gada laikā piedalījušies dažādos profesionālajos konkursos, hakatonos, Skolēnu mācību uzņēmumos, olimpiādēs un sporta sacensībās. | Sasniegts |
| 1.3. Darba tirgū iesaistīto absolventu skaita palielinājums. | 2021./2022.m.g. darba tirgū bija iesaistīti 45% absolventu, t.sk. pamatprofesijā 30%, un 28% turpināja izglītību, t.sk. nozarē – 16%.2022./2023.m.g. darba tirgū bija iesaistīti 50% absolventu, t.sk. pamatprofesijā 33,6%, un 24,9% turpināja izglītību, t.sk. nozarē – 14,8%. | Sasniegts |
| 1.4. Vidējā vērtējuma kāpums profesionālās KE no 7,05 uz 7,30.  | 2022./2023.mācību gadā profesionālās kvalifikācijas eksāmenos vidējais vērtējums bija 7,29 balles. | Sasniegts |
| 1.5. Metodiskā darba aktivitātes saskaņā ar izstrādātajām metodiskā darba virsvadības jomām un attīstības plānu. | Darba grupu sanāksmes izglītības programmās "Mehatronika" (4 sanāksmes), "Grāmatvedība" (3 sanāksmes)   | Sasniegts |
| Ir noorganizēti un apmaksāti divi apmācību kursi IP “Mehatronika” skolotājiem PLC programmēšanā un SolidWork projektēšanas programmā (piedalījās Rīgas tehniskās koledžas, Valmieras tehnikuma un Liepājas tehnikuma pedagogi). VT organizējis profesionālās meistarības konkursu “Mehatronisku sistēmu tehniķis 2023”, kurā piedalījās 6 komandas no Rīgas tehniskās koledžas, Valmieras tehnikuma un Liepājas tehnikuma.Tehnikuma pedagogi izstrādā  metodiskās izstrādnes vispārizglītojošo un profesionālo mācību priekšmetu programmās.  | Sasniegts |
| 1.6. Programmu saturs aktualizēts atbilstoši spēkā esošajiem normatīvajiem aktiem, t.sk., Skola2030. Mācību gada metodiskā darba tēma "Pašvadīta mācīšanās (iesaiste)".  | Programmu saturs aktualizēts atbilstoši spēkā esošajiem normatīvajiem aktiem. | Sasniegts |
| 1.7. Izstrādāta e- mācību vide, digitālo mācību materiālu izveide.  | Starptautiskā projekta ENGINE (Projekta numurs – 10105817) īstenošanas ietvaros izstrādāti digitālie mācību materiāli.Izveidota VT Profesionālās izglītības resursu centra mājas lapa un e-mācību vide.10 VT darbiniekiem notikušas apmācības “e-Materiālu izstrāde”. | Sasniegts |
| 1.8. Profesionālās kompetences atzīšanas vismaz 10% skaita pieaugums ik gadu. | Ir notikusi profesionālās kompetences atzīšana kvalifikācijā pavārs (7) un kvalifikācijā grāmatvedis (10). | Sasniegts |
| 1.9. Izglītojamo skaita palielinājums pieaugušo IP. | Pieaugušo izglītības programmās (tālākizglītība, profesionālā pilnveide, neformālā izglītība) mācījās 258 izglītojamie, no kuriem pabeidza 254. | Sasniegts |
| 1.10. Veikt ikgadējo absolventu anketēšanu. | Veikta 128 absolventu anketēšana saistībā ar darba gaitu uzsākšanu. | Sasniegts |
| 1. Pozitīva tēla veidošana, atpazīstamības veicināšana,

profesionālās izglītības prestiža celšana. |
| 2.1.Iesaistīt absolventus izglītības prestiža celšanas pasākumu īstenošanā. | Pie 1. – 4. kursa pārtikas produktu ražošanas tehniķiem viesojās skolas absolventi Māra Vaska, Endrijs Maurītis un Rūta Līva Preisa, kuri mācības turpina Latvijas Biozinātņu un tehnoloģiju universitātē, lai nākotnē kļūtu par pārtikas produktu un dzērienu inženieriem. Absolventi ar jauniešiem dalījās savā pieredzē par mācību procesu, lielu nozīmi piešķirot mācību praksēm, kuru laikā vislabāk var iepazīt profesiju, kura tiek apgūta. Absolventi aicināja jauniešus izmantot iespējas, ko sniedz Valmieras tehnikums – Skolēnu mācību uzņēmumi, "Erasmus+" programma, interešu izglītība, interesantās mācības un prakšu iespējas. Pie 1.-3. kursa topošajiem klientu apkalpošanas speciālistiem viesojās radošais, aktīvais, entuziasma piepildītais Valmieras uzņēmējs Mārcis Bogdanovs.VT izglītojamie varēja iepazīties arī ar absolventu pieredzes stāstiem kvalifikācijās pārtikas produktu ražošanas tehniķis, loģistikas darbinieks un programmēšanas tehniķis. | Sasniegts |
| 2.2. Potenciālo izglītojamo piesaistei mērķētu aktivitāšu skaita palielinājums. | Izzinošas ekskursijas citu izglītības iestāžu jauniešiem, viņu vecākiem, sadarbības partneriem, viesiem (700+).Intervijas, e-pasta mārketings, preses relīzes (laikrakstā “Liesma”, valmierasnovads.lv, Valmieras ziņas, Ziemeļlatvija u.c., publicitāte prakse.lv, vizītes un prezentācijas 13 izglītības iestādēs.Atvērto durvju diena (130+ jaunieši un vecāki).Dalība 18 dažādos pasākumos (Skola 2023, Tirgotāju dienas Valmierā, Rūjienas saldējuma svētki u.c.).Apmaksāts, mērķēts saturs sociālajos tīkos Facebook un Instagram, reklāmas radio “TEV” ēterā uzņemšanas kampaņas ietvaros, vides reklāmas pie valsts nozīmes autoceļiem. | Sasniegts |
| 1. Ilgtspējīgas infrastruktūras izveide
 |
| 3.1. Izglītības programmas ar kvalifikāciju “Atjaunojamās enerģētikas tehniķis” materiāltehnisko līdzekļu iegāde. | Ir apzināta materiāltehnisko resursu nepieciešamība un iekļauta Valmieras tehnikuma stratēģijā 2021.-2027.gadam.Izvērtēta materiāltehniskā bāze IP "Mehatronika" ar kvalifikāciju mehatronisku sistēmu tehniķis, IP "Programmēšana" ar kvalifikāciju programmēšanas tehniķis, IP "Inženiertehnika, mehānika un masīnbūves tehnoloģija" ar kvalifikāciju mašīnbūves tehniķis kvalifikācijas atjaunojamās enerģētikas tehniķis apguvei. | Daļēji sasniegts |
| Valmieras tehnikuma profesionālās vidējās izglītības programmas “Enerģētika un elektrotehnika”, kvalifikācijas “Atjaunojamās enerģētikas tehniķis” sasniedzamo rezultātu īstenošanai ir iegādāts inventārs un mācību materiāli EUR 4139,00 apmērā. | Sasniegts |
| 3.2. Attīstītas telpas pieaugušo izglītības resursu centra vajadzībām.  | Izveidota telpa pieaugušo izglītības resursu centra vajadzībām VT pirmajā stāvā, tādējādi nodrošinot labāku tiešās pārdošanas pakalpojumu, sasniedzamību un pieejamību cilvēkiem ar kustību traucējumiem. | Sasniegts |
| 1. Jaunāko tehnoloģiju, programmatūras un metožu nodrošinājums, inovāciju attīstība.
 |
| 4.1. Edu365com integrācija e-klasē, izveidota digitāla e-mācību vide, integrēta esošajā VT mājaslapā.  | Mājas lapā ir integrēta pāreja uz e-klase.lv  | Sasniegts |
| Noslēgts sadarbības līgums ar Valsts izglītības satura centru par platformas skolo.lv izmantošanu. | Sasniegts |
| Starptautiskā projekta ENGINE (Projekta numurs – 10105817) īstenošanas ietvaros tiek izstrādāta e-mācību vide, kas tiks integrēta esošajā VT mājas lapā. | Daļēji sasniegtsDarbs turpinās |
| 4.2. Esošo un plānoto izglītības programmu īstenošanai nepieciešamās tehnoloģijas un programmatūras attīstība. | Platformas “Canva Pro” ieviešana un izmantošana mācību procesā. | Sasniegts |
| Materiāli tehniskās bāzes papildināšana IP “Mehatronika” ar kvalifikāciju mehatronisku sistēmu tehniķis, IP “Enerģētika un elektrotehnika” ar kvalifikāciju atjaunojamās enerģētikas tehniķis, IP “Inženiertehnika, mehānika un mašīnbūves tehnoloģija” ar kvalifikāciju mašīnbūves tehniķis | Daļēji sasniegts Darbs turpinās |
| 1. Cilvēkresursu attīstība, talantu piesaiste un karjeras atbalsts.
 |
| 5.1. Jaunu pedagogu un darbinieku piesaiste. | Piesaistīti jauni profesionālo mācību priekšmetu/moduļu pedagogi- loģistikas pedagogs, pārtikas produktu ražošanas tehniķa pedagogs, elektronikas pedagogs, kā arī vispārizglītojošo mācību priekšmetu pedagogi- latviešu valodā un literatūrā, angļu valodā, vācu valodā, matemātika un dabaszinībās. Darbu uzsāka 8 jauni pedagogi un 4 darbinieki. | Sasniegts |
| 5.2. Pedagogu un darbinieku digitālās pratības paaugstināšana un angļu valodas prasmju uzlabošana. | Mācību procesa ietvaros dažādu lietotņu (Quizizz, Kahoot, MS Teams,) izmantošana gan patstāvīgam darbam, gan komandas darbam, gan arī ātrākai zināšanu pārbaudei un atgriezeniskās saites saņemšanai no izglītojamajiem.Pedagogi un darbinieki, iesaistoties un piedaloties dažādu projektu aktivitātēs, arvien vairāk uzlabo savas angļu valodas prasmes.  | Daļēji sasniegts Darbs turpinās |
| 1. Internacionalizācija.
 |
| 6.1. VT mājas lapas saturs tulkots angļu valodā. | VT mājas lapas saturs ir tulkots angļu valodā. | Sasniegts  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| 1.Kompetence | 1.1.Izstrādāt datos balstītu uzņemto izglītojamo atbalsta sistēmu (administrācijai un pedagoģiskajiem darbiniekiem ir pieejama kvalitatīva, datos balstīta informācija par izglītojamo mācību vajadzībām un veselības stāvokli, korekta kavējumu un individuālo pārrunu ar izglītojamajiem, vecākiem un konsultāciju īstenošana un uzskaite, sadarbības: grupas audzinātājs- Atbalsta komanda- profesionālās izglītības pedagogi, uzlabošana un regularitāte, iekļaujošas izglītības veicināšanai un izglītības pārtraukšanas mazināšanai. |  |
| 1.2.Profesionālās pilnveides pasākumi administrācijas un pedagoģiskajam personālam par datu analīzi, IKT un Zaļajām prasmēm un mācību metodēm darbam ar izglītojamiem ar mācīšanās traucējumiem u.c. indikācijām. |  |
| 1.3. Kvalitatīvu praktisko darbu īstenošana VT izglītības programmās. |  |
| 1.4.Izstrādāt VT Mācību olimpiāžu kārtību, SZPD kārtību un pilnveidot izglītojamo sagatavošanu VT Skills konkursu atlasei tehnikumā, dalībai Latvijā un Eiropā. |  |
| 1.5.Nodrošināt pedagoģisko darbinieku iespējas dalībai stažēšanās Latvijā un starptautiskajās mobilitātēs. |  |
| 2.Mērķtiecība | 2.1. Attīstīt caurviju prasmikritisko domāšanu un problēmrisināšanu. |  |
| 2.2.Organizēt profesionālās pievilcības pasākumus VT noteiktajās virsvadības jomās kvalifikācijās "Mehatronisku sistēmu tehniķis" un "Uzskaites grāmatvedis" (konkursi, olimpiādes, sadarbība ar nozares uzņēmumiem, reģiona sabiedrības intereses veicināšanas pasākumi; |  |
| 2.3. Turpināt attīstīt kvalifikācijas “Atjaunojamās enerģētikas tehniķis" profesionālās izglītības programmu (pedagoģiskā personāla profesionālā pilnveide; materiāltehnisko līdzekļu iegāde; Sadarbības līgumu noslēgšana; kvalitatīvas prakses programmas un prakses vietas). |  |
| 2.4. Palielināt pieaugušo izglītības piedāvājumu un dalībnieku skaitu,t.sk. izstrādājot e-vides izglītības iespējas. |  |
| 3.Mūsdienīgums | 3.1. Zaļo prasmju, t.sk. Ekoskolas, energoefektivitātes u.c. aktivitāšu īstenošana VT izglītības programmās un ieviešana VT. |  |
| 3.2. Veicināt E- vides risinājumu attīstību VT izglītības programmās un VT darba organizēšanā. |  |
| 3.3. Iniciēt un/vai piedalīties ar mūsdienīgu, inovatīvu risinājumu izstrādi, ieviešanu saistītos konkursos, t.sk. SMU,  hakatonos un projektos Latvijas un starptautiskā mērogā. |  |
| 3.4. Papildināt materiāli tehnisko bāzi ar mūsdienīgu, jaunākajam tehnoloģiskajām tendencēm atbilstošu aprīkojumu un iekārtām. |  |

**Kritēriju izvērtējums**

* 1. Kritērija “Izglītības turpināšana un nodarbinātība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek veikts darbs ar izglītojamiem, kam ir zemi mācību sasniegumi, lai nodrošinātu viņu izglītības turpināšanu. Ir pieejamas pedagogu individuālās konsultācijas, kurās iespējams ne tikai uzlabot vērtējumus, bet arī apgūt un mācīties konkrēto tēmu.Ministru kabineta lēmums nepārcelt uz nākamo kursu nesekmīgos izglītojamos, veicinājis nesekmīgo izglītojamo skaita samazinājumu un vidējā vērtējuma paaugstinājumu mācību gada noslēgumā (gadā/modulī). | Izveidot atbalsta sistēmu, kas paredz papildu konsultācijas un citas aktivitātes, kas veicinātu izglītojamo motivāciju mācīties un gūt augstus sasniegumus. |
| Ir izveidota atbalsta komanda (direktores vietnieki, sociālais pedagogs, ja nepieciešams, arī citi pedagogi), kas iesaistās dažādu problēmu risināšanā. 2022./2023.mācību gadā notikušas 22 atbalsta komandas sēdes.Tiek izmantots psihologa ārpakalpojums.VT iesaistījusies projektā "Pumpurs" priekšlaicīgas mācību pārtraukšanas risku mazināšanai. | Psihologa piesaiste pamatdarbā. |
| Salīdzinot ar 2021./2022.mācību gadu, 2022./2023.mācību gadā VT mācības pārtraukuši par 20 izglītojamajiem mazāk. | Turpināt darbu pie mācību pārtraukušo skaita samazināšanas. |
| 66% izglītojamo, 64% pedagogu, 65% vecāku pedagogu atbalstu izglītojamo mācību rezultātu pastāvīgai uzlabošanai vērtē kā labu un 29% izglītojamo, 33% pedagogu un 38% vecāku vērtē kā ļoti labu.  | Izglītojamo motivācijas paaugstināšana. |
| 87% izglītojamo, 96% pedagogu, 93% vecāku uzskata, ka pedagogi atbalsta un motivē izglītojamos gūt vēl labākus sasniegumus. | Izskatīt projektu iespējas izaugsmes kouča piesaistei izglītojamo un pedagogu individuālo sasniegumu attīstīšanai. |
| Izglītības iestādē darbojas pedagogs – karjeras konsultants uz pilnu slodzi un ir daļa no izglītības iestādes atbalsta komandas. Karjeras izglītība izglītības iestādē tiek īstenota, sadarbojoties visiem kolēģiem. | Saglabāt pedagoga – karjeras konsultanta pilnu slodzi. |
| Regulāri tiek īstenotas mācību ekskursijas uz uzņēmumiem un izstādēm, kas darbojas konkrētās profesijas nozarē un tādējādi izglītojamie iegūst jaunāko informāciju par darbu nozarē un ir labāk sagatavoti darba gaitām. Mācību ekskursijas (klātienē un tiešsaistē), piemēram, uz SIA “Adven”, SIA “Latvenergo”, SIA “Valmiermuižas alus” – Valmieramuižas alus darītava un Valmiermuižas alus virtuve, AS “Cēsu alus”, AS “Valmieras stikla šķiedra”, AS “Valmieras piens”, SIA “VALPRO”, SIA “Metāro”, SIA “Baltma”, Valmieras zonālais valsts arhīvs, SIA “Valmieras Olimpiskais centrs” u.c. Tas sniedz arī motivāciju turpināt darbu šajā izvēlētajā nozarē. | Turpināt iesākto sadarbību ar jau esošajiem uzņēmumiem Vidzemē un valstī.Veidot jaunas sadarbības iespējas. |
| Izglītojamajiem pēc nepieciešamības ir iespēja saņemt karjeras konsultanta konsultāciju. | Turpināt sniegt individuālās karjeras konsultācijas, lielāku uzmanību pievēršot izglītojamajiem ar mācību pārtraukšanas risku. |
| Izglītojamiem tiek sniegtas zināšanas un atbalsts motivācijas vēstules, CV un līdzīgu dokumentu sagatavošanā, kā arī tiek sniegts atbalsts prakses vietas atrašanā (kā sameklēt atbilstošu uzņēmumu, kā sazināties un runāt ar uzņēmuma pārstāvjiem). | Turpināt iesākto darbu. |
| Izglītojamajiem tiek nodrošināti karjeras atbalsta pasākumi VT, tajā skaitā arī par tālākizglītības iespējām augstākajās izglītības iestādēs. Piemēram, Prakse.lv seminārs, dalība Vidzemes Augstskolas atvērtajās lekcijās, tikšanās ar RTU SIA “Daive”, SIA "Balta" apdrošināšanas pārstāvjiem, SIA "Berga vīns" zīmola radītāju, "Asais pipars" vadītāju, "Elektrum" vieslekcija u.c. | Turpināt iesākto sadarbību ar jau esošajiem uzņēmumiem Vidzemē un valstī.Veidot jaunas sadarbības iespējas. |
| VT izzina savu absolventu turpmākās darba un studiju gaitas un izmanto šo informāciju sava darba izvērtēšanai. | Turpināt darbu pie darba tirgū iesaistīto absolventu skaita paaugstināšanas. |

* 1. Kritērija “Mācīšana un mācīšanās” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| VT katru gadu tiek aktualizēti iekšējie noteikumi “Izglītojamo mācību sasniegumu vērtēšanas kārtība”.VT ir izstrādāta sistēma un stundu vērošanas protokols mācību procesa kvalitātes izvērtēšanai un pilnveidei. 2022./2023.mācību gadā ir veikta stundu vērošana 30% pedagogu, lai iegūtu informāciju par mācību procesa kvalitāti. Stundu vērošanu tehnikumā veic administrācija un izglītības metodiķi. Notiek arī savstarpēja stundu vērošana. | Izstrādāt atsevišķu stundu vērošanas protokolu praktiskajiem darbiem. |
| Pedagogi nosaka mācību stundu sasniedzamos rezultātus. Izglītojamiem tie ir saprotami. Mācību stunda parasti tiek īstenota trīs daļās – ierosināšana, apjēgšana un refleksija. Pedagogi palīdz izglītojamiem izprast, kā mācīties, izskaidro mācību uzdevumu risināšanas veidus, izmantojot uzvedinošus jautājumus, palīdzot izglītojamajam nonākt pie atbilstošā risinājuma pašam. Mācību stundās tiek izmantotas dažādas mācību metodes, kuras palīdz sasniegt plānoto rezultātu. Pedagogi sniedz izglītojamiem atgriezenisko saiti, dažkārt izglītojamie sniedz atgriezenisko saiti viens otram.  | Izstrādāt rakstisku pamācību, kā katru jauno pedagogu iepazīstināt ar skolas kārtību, stundu kārtību, mērķiem un to vēlamo sasniegšanas veidu.Turpināt iepazīstināt jaunos pedagogus ar e-klases lietojumu un rast iespēju apgūt skolā pieejamos digitālos rīkus mācību procesa plānošanai un norisei.Nepieciešams precīzi definēt mācību stundas sasniedzamo rezultātu.  |
| Mācību stundās nepieciešamības gadījumā tiek veikta mācību procesa diferenciācija un individualizācija, to pielāgojot atbilstoši izglītojamo spējām, vajadzībām un interesēm. Pedagogi mācību procesā maksimāli cenšas iesaistīt visus izglītojamos. Izglītības process pamatā ir izglītojamo centrēts un/vai pedagogcentrēts, kas ir atkarīgs no katra konkrētā mācību priekšmeta/moduļa un apgūstamās tēmas. | Vairāk plānot mācību procesu pāros, grupās, lai izglītojamie mācās ne tikai pedagoga vadībā, bet arī viens no otra.Paaugstināt izglītojamo mācību motivāciju. |
| IP īstenošanai izmantojam arī attālināto mācību formu. Pedagogi un izglītojamie izprot attālinātā mācību procesa būtību. Mācību procesā tiek pielāgots mācību stundu saraksts, nodrošinot mācību stundas tiešsaistē. Pedagogi sniedz atgriezenisko saiti izglītojamiem.Izglītojamiem ir pieejamas individuālās konsultācijas pēc nepieciešamības.  | Atbalsts esošo un jauno pedagogu profesionālajai pilnveidei dažādu mācību metožu, formu un rīku izmantošanai izglītības programmu mērķu un kvalitātes nodrošināšanai. |
| Mācību stundu vērošanas rezultāti izglītības iestādē apliecina, ka izglītības procesā ir iespējams apgūt izglītojamiem nepieciešamās zināšanas, prasmes un attieksmes profesionālai darbībai, stundas ir metodiski profesionāli veidotas, tajās pedagogiem definējot sasniedzamo rezultātu un stundu strukturējot trīs daļās (ierosināšana, apjēgšana un refleksija). Mācību stundā pamatā pedagogi sniedz atgriezenisko saiti izglītojamiem. Pedagogi iespēju robežās pielāgo izglītības saturu izglītojamam atbilstoši viņu spējām, vajadzībām un interesēm, bet dažkārt sasniegtais rezultāts norāda uz nepieciešamību pēc lielākām izmaiņām izglītības satura apguvē, nekā pedagogs to ir plānojis. Vairāk kā puse izglītojamo ir motivēti apgūt mācību nodarbībās piedāvāto saturu, tomēr tas ir atkarīgs no mācību priekšmeta/moduļa (no izglītojamā prasmēm un iemaņām). Pedagogi mācību darba procesā veido pašpārbaudes uzdevumus un izmanto kolēģu piedāvājumu platformā “uzdevumiem.lv”. | Izmantot vizuāli/praktiski ierīces/iekārtas arī teorijas stundās.Izvērtēt un noteikt grupu un citiem mācību procesa darbiem (stacijām) mācību procesa laikā laika limitu, tādējādi sekmējot darba plānošanas prasmes.Stundas atgriezeniskai saitei vairāk izmantot Kahoot, Quizizz un citas IKT iespējas. Iespēju robežās izveidot atbalsta sistēmu, kas paredz papildu konsultācijas un citas aktivitātes, kas veicina izglītojamo motivāciju gūt augstus sasniegumus.Regulāra dalība konkursos, hakatonos, sacensībās. |

* 1. Kritērija “Izglītības programmu īstenošana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| VT ir aktualizējusi un nodrošinājusi informācijas pieejamību VIIS. |  |
| VT īsteno mūsdienīgas, aktuālas un pieprasītas izglītības programmas. Tiek izstrādātas izglītības programmas atbilstoši mainīgajām sabiedrības un darba tirgus prasībām. | Turpināt izstrādāt profesionālās izglītības programmas atbilstoši nozares un darba devēju pieprasījumam. |
| VT katru gadu izvērtē izglītības satura apguves kvalitāti, ņem vērā izglītojamo ikdienas mācību sasniegumus un veic nepieciešamās izmaiņas. | Izglītojamo individuālo mācību sasniegumu uzlabošanai turpināt pedagoģisko darbinieku profesionālo pilnveidi un stiprināt atbalsta komandas kompetenci un kapacitāti. |
| Pedagogi sadarbojas izglītības programmas īstenošanā, nodrošinot izglītības programmas mērķu sasniegšanu.Pedagogi izprot savu lomu un vietu izglītības programmas īstenošanā, uzticas saviem kolēģiem, spēj minēt piemērus savstarpējai sadarbībai, skaidrot, kā konkrētajā mācību gadā īstenojamais mācību saturs iekļaujas kopējā izglītības programmas mērķu sasniegšanā. Atbilstoši izglītības programmai un tās specifikai izglītojamiem veidojas vai ir izpratne par attieksmi pret valsts simboliem, patriotismu un lojalitāti Latvijai. | Stiprināt un attīstīt starppriekšmetu saikni. |
| VT organizētie mācību un ārpusstundu pasākumi ir pārdomāti un papildina ikdienas mācību un audzināšanas procesu. Pedagogiem ir izpratne par to, kādēļ tiek rīkoti ārpusstundu pasākumi.VT atbildība par mācību un ārpusstundu pasākumiem tiek deleģēta - pedagogi un izglītojamie iesaistās šo pasākumu sagatavošanā un īstenošanā.  | Mācību un ārpusstundu pasākumu organizēšanā turpināt attīstīt caurviju prasmes. |
| VT vadība iesaistās un risina problēmsituācijas, pēc nepieciešamības uzklausot visas iesaistītās puses - pedagogus, izglītojamos, vecākus.  | Turpināt uzlabot VT iekšējos noteikumus, kārtības problēmsituāciju atrisināšanai un novēršanai. |
| Ar IZM tiek saskaņotas izglītības programmas un katrā kvalifikācijā uzņemamo izglītojamo skaits konkrētajam mācību gadam. | Turpināt stratēģiski aktīvi domāt par jauno izglītības programmu pievilcības veicināšanas pasākumiem potenciālo izglītojamo un vecāku izpratnes par kvalifikāciju, piemēram, rūpniecisko iekārtu tehniķis, mašīnbūves tehniķis, pārtikas produktu ražošanas tehniķis, un tās vietu darba tirgū (kvalifikācijas prasības, izglītības programmas saturs, atalgojums, darba iespējas ES teritorijā). |
| Veiksmīgi notikusi pāreja uz formatīvo un summatīvo vērtēšanas sistēmu, aktualizēti VT iekšējie noteikumi “Izglītojamo mācību sasniegumu vērtēšanas kārtība”. | Turpināt plānot pedagoģisko darbinieku profesionālo pilnveidi par vērtēšanu un pārbaudes darbu izstrādes kvalitāti atbilstoši sasniedzamajam rezultātam. |
| Izglītības programmu kvalitatīvai īstenošanai finansiālo iespēju robežās tiek papildināta materiāltehniskā bāze. | Turpināt materiāltehniskās bāzes papildināšanu IP “Enerģētika un elektrotehnika” ar kvalifikāciju atjaunojamās enerģētikas tehniķis. |

**4. Informācija par lielākajiem īstenotajiem projektiem**

**par 2022./2023. mācību gadu**

* 1. **Sadarbības partnerību projekts Nr. 2022-1-LV01-KA220-VET-000089115 “PROFFESIONS GO GREEN”.** Projekta mērķis ir zaļo prasmju pilnveide un izmantošana jauniešiem, darbojoties starptautiskās komandās dalībniekiem no Latvijas, Igaunijas un Itālijas. Dalībnieki projekta laikā radīja savas idejas, kas ieviešamas ikdienā, mājās, skolā, dienesta viesnīcā, prakses vietā vai citur, dzīvojot un saimniekojot videi draudzīgākā veidā. Sākot no personalizētām pusdienu kārbām un dabas materiālu konfeti līdz pat apkārtējās vides uzkopšanas aplikācijai un braukšanai ar elektroauto. Sākotnēji tika izstrādātas 36 idejas, no kurām tālākai attīstīšanai izvirzītas 12 ieceres. Jaunieši strādāja internacionālās komandās, veicinot sadarbības prasmes un attīstot idejas vairāku mēnešu garumā. Izstrādes procesā bija svarīgi identificēt aktuālu problēmu, kas tiktu risināta, raksturot mērķauditoriju, kā arī apjaust nepieciešamos resursus un finansējumu. Jaunieši izstrādāja SVID analīzi, lai labāk spētu prognozēt un izprast visus ideju attīstīšanas posmus, radīja pirmos prototipus un mārketinga konceptus.

Projekta ietvaros sadarbībā ar SIA “ZAAO” Valmieras tehnikuma izglītojamiem, pedagogiem un administrācijas darbiniekiem bija iespēja doties izglītojošās vizītēs Dabas un Tehnoloģiju parkā URDA. 2022./2023.mācību gadā šo iespēju izmantoja 241 izglītojamais, 22 pedagogi un 24 administrācijas pārstāvji. Aktivitātes mērķis bija iegūt jaunas un būtiskas zināšanas par atkritumu sagatavošanu un apstrādi pirms to apglabāšanas, atkritumu apglabāšanu, dalīti vākto otrreiz izmantojamo materiālu sagatavošanu nodošanai pārstrādei, bioloģiski noārdāmo atkritumu kompostēšanu u.c. Ekskursanti iepazinās arī ar sadzīves atkritumu priekšapstrādes centra procesiem, kas palīdz labāk saprast, kā var veicināt atkritumu efektīvu pārstrādi.

 Ļoti būtiska aktivitāte projekta ietvaros bija mācību materiālu izstrāde zaļo prasmju apguvei. Tika radīts izglītojošs saturs ar specializāciju mācību procesa īstenošanā 12 profesionālajās kvalifikācijās (kopā 36 mācību materiāli), lai ikviens jaunietis pēc tehnikuma absolvēšanas būtu zinošs šajā jomā. Mācību saturs tiek integrēts izglītības modulī “Iniciatīva un uzņēmējdarbība”, ko apgūst visu izglītības programmu izglītojamie Valmieras tehnikumā. Materiāls tiks tulkots angļu valodā, izmantošanai arī Pērnavas tehnikumā un izglītības iestādēs Itālijā.

* 1. **Erasmus+ projekts Nr. 2021-1-LV01-KA121-VET-000011169.**Tā mērķis bija veicināt Valmieras tehnikuma izglītojamo profesionālo zināšanu un prasmju nostiprināšanu un attīstību, gūstot darba pieredzi starptautiskā vidē un pilnveidojot Valmieras tehnikumā prioritāro jomu izglītības saturu, adaptējot pozitīvu pieredzi no profesionālās izglītības iestādēm un uzņēmumiem ārvalstīs. Aktivitātes ietvaros pēdējo kursu izglītojamie devās 6 – 8 nedēļu ilgā ārvalstu mobilitātē. Atrodoties ārvalstīs, izglītojamiem bija iespēja pielietot jau esošās profesionālās zināšanas un prasmes, kā arī apgūt jaunas prasmes atbilstoši profesiju specifikai. Projekta ietvaros astoņi Valmieras tehnikuma speciālisti, kas iesaistīti mācību procesa organizēšanā, devās pieredzes gūšanas vizītēs ārvalstīs. Iegūtās zināšanas tiek izmantotas ikdienas darbā un jaunu ideju attīstīšanā Valmieras tehnikuma darbības pilnveidošanai. Projekta ietvaros kopumā īstenotas 65 mobilitātes 7 izglītības programmās.
	2. **Erasmus+ projekts “SIPS mobility 6” Nr.  2022-1-HR01-KA121-VET-000063062.**  Tā ietvaros Valmieras tehnikumā jauniešu grupa no Horvātijas apguva 4 nedēļu ilgas CNC iestatītāja apmācības. Topošie programmvadības metālapstrādes darbgaldu iestatītāji veica programmvadības metālapstrādes darbgaldu un tehnoloģisko līniju iestatīšanas darbus, veidoja metāla un kompozītmateriālu detaļu apstrādes programmas, plānoja un veica sagatavju, palīgierīču un instrumentu piesaistes darbus, uzraudzīja ražošanas iekārtu darba procesu, sniedzot tehnisku atbalstu programmvadības metālapstrādes darbgaldu operatoram (pedagogam).
	3. **HORIZON programmas Projekts ENGINE — nulles defektu ražošana zaļajai pārejai Eiropā, proj.nr. 101058179.**Projekta mērķis ir samazināt ietekmi uz vidi un uzlabot metālizstrādājumu ražotāju konkurētspēju, radot jaunu metāla izstrādājumu projektēšanas un ražošanas sistēmu, kas integrē produkta dzīves cikla analīzi un biznesa lēmumus, samazina defektus, atkritumus un saīsina ražošanas laiku. Vadošais partneris ir Somijas tehnoloģiju pētniecības centrs VVT, bet projektā kopumā iesaistīt 16 partneri no septiņām Eiropas valstīm, tajā skaitā Valmieras tehnikums, pārstāvot Latviju. Izvirzīto mērķu sasniegšanā kopā darbosies gan dažādu līmeņu izglītības iestādes, gan ražošanas uzņēmumi. Projekta ietvaros tiek veidota “nulles defektu” projektēšanas un ražošanas sistēma metāla izstrādājumiem, kas tiks pielietota kuģu dzinēju piegādes ķēdē.

ENGINE projektā norit darbs pie šādām aktivitātēm:

1. Izveidot un demonstrēt jaunu metāla izstrādājumu projektēšanas un ražošanas sistēmu.
2. Izstrādāt skaitļošanas modelēšanas rīku komplektu produktu un procesu projektēšanai, nesagraujamus diagnostikas rīkus ražošanas uzraudzībai un datu risinājumus visas piegādes ķēdes netraucētai integrācijai.
3. Izstrādāt nulles defektu ražošanas pētījumu metodoloģijas.
4. Veikt izpēti produktu dzīves ciklam un analizēt izmaksu metodes dizainam un biznesa lēmumiem.
5. Piedāvāt darbinieku prasmju attīstības stratēģiju.
6. Pārveidot inovācijas par perspektīvam biznesa risinājumiem.

ENGINE sistēma tiek atbalstīta ar digitālajām tehnoloģijām, veidojot produktu un procesu projektēšanas programmatūru ar darbplūsmas demonstrēšanas un ieviešanas darbnīcām, un izstrādājot automatizētas ražošanas uzraudzības metodes ar defektu atpazīšanas rīku. Tādējādi tiks nodrošināta ātra atgriezeniskā saite, rūpniecisko datu pārvaldībā un datu koplietošanā starp ražošanas punktiem. Pozitīvā ietekme, ko ENGINE veidotāji tiecas sasniegt, ir globālās konkurētspējas palielināšana un Eiropā ražoto metālizstrādājumu ietekmes uz vidi samazināšana, radot jaunu, digitālu ražošanas veidu bez defektiem.

* 1. **SAM 8.5.1. “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”** ietvaros 2022./2023.mācību gadā mācību praksēs piedalījās 434 jaunieši un darba vidē balstītās mācībās iesaistīti 95 jaunieši.
	2. **ESF projekta „Atbalsts bezdarbnieku izglītībai”** Nr.7.1.1.0/15/I/001 ietvaros apmācīti 8 topošie speciālisti kvalifikācijā “Lokmetinātājs metināšanā ar mehanizēto iekārtu aktīvās gāzes vidē (MAG)”.
	3. 2022./2023.mācību gadā tiek turpināta apmācību īstenošana sadarbībā ar Valsts izglītības attīstības aģentūru, līguma Nr. 6.-2.3.3/75 “Par sadarbību ESF darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" Eiropas Sociālā fonda projekta Nr.8.4.1.0/16/I/001 **“Nodarbināto personu profesionālās kompetences pilnveide”** īstenošanu” 7.kārtas ietvaros. 2022./2023.mācību gadā tālākizglītības programmā “Metālapstrāde” ar kvalifikāciju “Lokmetinātājs metināšanā ar mehanizēto iekārtu aktīvās gāzes vidē (MAG) apmācīti 6 izglītojamie.
	4. ESF projekta **“Nodarbināto personu profesionālās kompetences pilnveide”** Individuālās pieejas nodrošināšana **nodarbinātām personām ar zemu izglītības līmeni** (Projekta Nr. 8.4.1.0/16/I/001) ietvaros uzsākts īstenot modulārās profesionālās izglītības programmas “Inženiertehnika, mehānika un mašīnbūves tehnoloģija” modulis “Metināšanas pamati” (112 stundas) 4 izglītojamajiem.
	5. SAM 8.5.3. **“Profesionālās izglītības iestāžu efektīva pārvaldība un personāla kompetences pilnveide”** projekta ietvaros Valmieras tehnikumā profesionālās vidējās izglītības programmas “Grāmatvedība” metodiskās virsvadības jomas mācībās piedalījās 15 Latvijas izglītības iestāžu pedagogi.
	6. **„Projekta mērķa grupas stažēšanās Latvijā izglītības nozarē tūrisma un viesmīlības nozarē, viesmīlības un ēdināšanas pakalpojumu jomā”** stažēšanās piedalījušies 2 Valmieras tehnikuma profesionālās izglītības pedagogi.
	7. **Projekta “ENGINE – Zero-defect manufacturing for green transition in Europe”** (Projekta numurs – 101058179) ietvaros īstenotas mācības “e-Materiālu izstrāde”, kurās profesionālās zināšanas un prasmes pilnveidoja 10 Valmieras tehnikuma darbinieki.
1. **Informācija par institūcijām, ar kurām noslēgti sadarbības līgumi**
	1. 2022./2023.m.g. noslēgti 14 sadarbības līgumi - ar Vidzemes Augstskolu, SIA “ZAOO”, biedrību “Latvijas Biogāzes asociācija”, SIA “Adven Latvia”, AS “Valmieras enerģija”, AS “Valmieras stikla šķiedra”, SIA “Valmieras ūdens”, SIA “JA Power”, SIA “Valmieras namsaimnieks”, SIA “VTU Valmiera”, SIA “WOLTEC”, SIA “Farads”, SIA “VALPRO”, Vidzemes Tehnoloģiju un Dizaina tehnikumu.
2. **Audzināšanas darba prioritātes un to ieviešana**
	1. Prioritātes (bērncentrētas, domājot par izglītojamā personību).

Audzināšanas darba prioritāte 2023./2024. mācību gadā - iekļaujošās izglītības stiprināšana VT mācību un audzināšanas darbā.

* 1. 2-3 teikumi par galvenajiem secinājumiem pēc mācību gada izvērtēšanas.

Audzināšanas darba prioritātes 2022./2023.mācību gadā bija sniegt atbalstu izglītojamo individuālo kompetenču attīstībā, kas ietver :

* darbu izglītojamo pašpārvaldē - tika īstenoti divi projekti, kas nodrošināja pirmā kursa izglītojamo integrāciju Valmieras tehnikumā, kā arī uzlaboja Valmieras tehnikuma vidi -

"Radi vidi pats" pieteikums atklātam projektu konkursam “Atbalsts izglītības iestāžu pašpārvalžu attīstībai programmas “Kontakts” iniciatīvu projektu īstenošanai” īstenošanai Valmieras tehnikumā. Projekta ietvaros tika stiprināta pašpārvaldes komanda, izglītojamie mācījās, kā rīkoties krīzes situācijā, palīdzēja 1.kursam adaptēties skolā, tika izveidots Chill spotiņš, kā arī nopirktas sarunu kārtis. Pavasarī tika īstenots projekts ,,Chill spotiņš iegūst mēteli”, iegūstot finansējumu spilveniem, bumbām un šūpuļtīkliem.

* dalību interešu izglītības programmās
* dalību sacensībās, konkursos, hakatonos.

VT izveidota un aktīvi darbojas Atbalsta komanda, lai sniegtu atbalstu pedagoģisku, psiholoģisku un sociālpedagoģisku problēmu risināšanā VT izglītojamajiem, izglītojamo likumiskajiem pārstāvjiem un darbiniekiem.

VT darbiniekiem notikuši profesionālās pilnveides kursi - “Seksuālās minoritātes. Citādo pieņemšana”, “Paškaitējums, suicīds un palīdzība pusaudžu depresijas gadījumā”, “Līderības prasmju attīstības apmācības”.

1. **Citi sasniegumi**
	1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).
* Valmieras tehnikuma attīstības nodaļas vadītāja Dace Careva saņēma Ministru kabineta balvu par nozīmīgu ieguldījumu profesionālās izglītības kvalitātes, modernizācijas un prestiža celšanā
* Valmieras tehnikuma skolotāja Ilze Kobiaka saņēma balvu nominācijā “Gada uzņēmējdarbības skolotājs”
* Profesionālo izglītības iestāžu rudens konkurss PROFS 2022” – 3.vieta (24.10.2022.)
* Nozares jauno profesionāļu meistarības konkurss “Pārtikas ražošana” – 2.vieta (26.10.2022., 27.10.2022).
* Profesionālās meistarības konkurss “Mašīnbūves tehniķis 2022” – 1.vieta (07.12.2022.)
* Informātikas (programmēšanas) valsts 36.olimpiādes novada posms – 1.vieta (16.01.2023.)
* Valmieras novada fizikas olimpiādē (12.klašu grupa)\_ - 3.vieta (20.01.2023.)
* “Nacionālā jauno profesionāļu meistarības konkursa “SkillsLatvia2023” pusfināla nominācijā “Ēdienu gatavošana” - 3.vieta (13.02.2023.)
* Profesionālās meistarības konkurss “Mehatronisku sistēmu tehniķis 2023” – 4. un 6.vieta) (16.02.2023.)
* Profesionālās meistarības konkurss “Klientu apkalpošanas speciālists 2023” – 2.vieta (22.02.2023.)
* Valmieras novada Skatuves runas konkurss – 2.vieta (22.02.2023.)
* Tiešsaistes kompleksā olimpiāde profesionālās izglītības iestāžu IP “Pārtikas produktu tehnoloģija” izglītojamajiem – 1.vieta (1.kursa grupā) un 1.vieta (3.kursa grupā) (31.03.2023.)
* Nacionālā jauno profesionāļu meistarības konkursa “SkillsLatvia2023” fināla nominācijā “Mehatronika” - 1.vieta (03.04.2023. – 06.04.2023.)
* Nacionālā jauno profesionāļu meistarības konkursa “SkillsLatvia2023” fināla nominācijā “Ēdienu gatavošana” - 4.vieta (03.04.2023. – 06.04.2023.)
* Nacionālā jauno profesionāļu meistarības konkursa “SkillsLatvia2023” fināla nominācijā “Mobilā robotika” - 4.vieta (03.04.2023. – 06.04.2023.)
* Nacionālā jauno profesionāļu meistarības konkursa “SkillsLatvia2023” fināla nominācijā “Restorānu serviss” – 5.vieta (03.04.2023. – 06.04.2023.)
* Nacionālā jauno profesionāļu meistarības konkursa “SkillsLatvia2023” fināla nominācijā “Kravu pārvadājumi” – 8.vieta (03.04.2023. – 06.04.2023.)
* Profesionālās meistarības konkurss “Gudrais Grāmatvedis 2023” – 2.vieta (25.04.2023.)
* MASOC organizētais Latvijas profesionālās izglītības iestāžu metālapstrādes un mašīnbūves nozares audzēkņu profesionālās meistarības konkurss nominācijā “Mašīnbūves tehniķis – 1.vieta” un nominācijā “Programmvadības metālapstrādes darbgaldu iestatītājs” – 4.vieta (27.04.2023.)
* Veiksmīgākais skolēnu mācību uzņēmums “Shell Delicious” pārstāvēja Valmieras tehnikumu starp 20 labākajiem vidusskolas mācību uzņēmuma finālistiem Latvijas valsts mēroga pasākumā Jauno uzņēmēju dienas 2023.
* 3 Valmieras tehnikuma SMU piedalījās Valkas un Valgas pārrobežu tirgū, kur 40 skolēnu mācību uzņēmumu konkurnecē sacentās par labākā statusu 5 nominācijās – godpilno nomināciju “Uz zināšanām balstīts uzņēmums” ieguva Ready To Grill un “Labākā komanda” Shell Delicious.
	1. Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu.

* Izglītojamo sasniegumi valsts pārbaudes darbos 2022./2023.mācību gadā salīdzinājumā ar 2021./2022.mācību gadu pamatā ir uzlabojušies.
* Eksāmenu vidējie rādītāji:

- angļu valodā OL ir 65,02%, kas ir par 4,32% vairāk (eksāmenu kārtoja 97 izglītojamie),

- latviešu valodā OL ir 49,75%, kas ir par 3,46% vairāk (eksāmenu kārtoja 97 izglītojamie).

- matemātikā OL ir 24,79%, kas ir par 3,99% vairāk (eksāmenu kārtoja 82 izglītojamie, tai skaitā 5 nesasniedza 10% robežu),

- matemātikā VL vidējais rezultāts ir 28,64%, salīdzinot ar pagājušo gadu samazinājies par 4,06% (eksāmenu kārtoja 38 izglītojamie, tai skaitā 2 nesasniedza 10% robežu).

* Eksāmenu vidējie rādītāji, salīdzinot ar valstī vidējiem rādītājiem:

- angļu valodā OL ir 65,02%, kas ir par 2% vairāk nekā valstī vidējais (63%),

- latviešu valodā OL ir 49,75%, kas ir par 4% mazāk nekā valstī vidējais (53,8%),

- matemātikā OL ir 24,79%, kas ir par 10,3% mazāk nekā valstī vidējais (35,1%),

- matemātikā VL ir 28,64%, kas ir par 7% mazāk nekā valstī vidējais (35,7%),

7.2.2. par sasniegumiem valsts pārbaudes darbos pēdējo trīs gadu laikā.

* Pēdējo trīs gadu laikā izglītojamo sasniegumi obligātajos valsts pārbaudes darbos ir palielinājušies:
* angļu valodā no 58,3% līdz 65,02% (par 6,72%),
* latviešu valodā no 43,90% līdz 49,76% (par 5,86%),
* matemātikā OL no 16,7% līdz 24,79% (par 8,09%).
* Matemātikā VL eksāmens tiek kārtots otro gadu, rezultāts, salīdzinot ar pagājušo gadu ir samazinājies no 32,7% uz 28,64% (par 4,06%).
	1. Izglītības iestādes galvenie secinājumi par izglītojamo sniegumu ikdienas mācībās.
* Vidējie statistiskie ikdienas mācību sasniegumi summatīvajos vērtējumos 1.-4.kursā ir 7,41 balle. Salīdzinot ar iepriekšējo mācību gadu, vērtējums kopumā ir uzlabojies par 0,28 ballēm.
* Visu kursu izglītojamajiem sekmju vidējais vērtējums bija augstāks un virs 7 ballēm:
* 1.kursam – 7,35 balles, iepriekš 7,03,
* 2.kursam – 7,28 balles, iepriekš 7,25,
* 3.kursam – 7,34 balles, iepriekš 6,69,
* 4.kursam – 7,68 balles, iepriekš 7,53.
* Turpināt izglītojamo vidējā vērtējuma paaugstināšanu, sekmējot individuālo darbu un jauniešu iesaisti konkursos, hakatonos, sacensībās, Skolēnu mācību uzņēmumos, Erasmus+ programmās u.c
* Jau atkārtoti pedagoģiskās padomes lēmums un Ministru kabineta noteikumi nepārcelt uz nākamo kursu nesekmīgos izglītojamos, veicinājis šo izglītojamo skaita samazinājumu un vidējā vērtējuma paaugstinājumu mācību gada noslēgumā (gadā/modulī).
* Lai sekmētu izglītojamo vidējā vērtējuma paaugstināšanos, pedagogiem turpināt mācību metožu, formu un rīku dažādošanu atbilstoši izglītojamo izaugsmes dinamikai.
1. **Informācija par izglītības kvalitātes indikatoriem**

 **(izņemot vispārējo izglītību, profesionālās ievirzes izglītību)**

* 1. Pedagogu dalība profesionālās kompetences pilnveidē

|  |  |
| --- | --- |
| 2022./2023.māc.g. pedagogu skaits izglītības iestādē | 64 pedagogi. |
| 2022./2023.māc.g. profesionālo mācību priekšmetu pedagogu skaits izglītības iestādē | 33 profesionālo mācību priekšmetu pedagogi. |
| 2022./2023.māc.g. profesionālo mācību priekšmetu pedagogu skaits, kuri ir piedalījušies profesionālās kompetences pilnveidē | 2022./2023.māc.g. 51 profesionālo mācību priekšmetu pedagogs piedalījies profesionālās kompetences pilnveidē. |
| 2022./2023.māc.g. ieguldītie līdzekļi izglītības iestādes pedagogu profesionālās kompetences pilnveidē | EUR 4125 no valsts budžeta līdzekļiemEUR 1452 no projekta līdzekļiem (Engine). |

* 1. Profesionālo izglītību ieguvušo skaits

|  |  |
| --- | --- |
| 2022./2023.māc.g. absolventu skaits (ieguvuši kvalifikāciju) profesionālās izglītības programmās salīdzinājumā ar izglītojamiem, kas sākuši mācības profesionālās izglītības programmās | 2022./2023.mācību gadā tehnikumu absolvēja 128 izglītojamie - 123 saņēma diplomu par profesionālo vidējo izglītību un atbilstošo kvalifikāciju, 4 saņēma diplomu bez kvalifikācijas iegūšanas, 1 saņēma kvalifikācijas apliecību.2023./2024.mācību gadā 1.kursā uzņemti 236 izglītojamie. |
| 2022./2023.māc.g. absolventu skaits (ieguvuši kvalifikāciju) profesionālās tālākizglītības programmās salīdzinājumā ar izglītojamiem, kas sākuši mācības profesionālās tālākizglītības programmās | Mācības uzsāka 18 izglītojamie un2022./2023.mācību gadā tehnikumu absolvēja 14 izglītojamie tālākizglītības programmā "Metālapstrāde" ar kvalifikāciju “Lokmetinātājs metināšanā ar mehanizēto iekārtu aktīvās gāzes vidē (MAG)”. |

* 1. Profesionālās izglītības programmu pieejamības veicināšana.

|  |  |
| --- | --- |
| Plāni/shēmas/programmas, kas izmantotas profesionālās izglītības pieejamības veicināšanai (atbalsta veidu pieejamība, piemēram, dienesta viesnīca, individuālās konsultācijas riska grupām, stipendijas, vides pieejamība u.tml.) | * Dienesta viesnīca ar 392 vietām (~60% izglītojamo dzīvo dienesta viesnīcā).
* Valsts stipendijas.
* Atbalsta personāls.
* Nodrošinātas sociālā pedagoga un karjeras pedagoga konsultācijas, psihologa ārpakalpojums
* Projekta "Pumpurs" atbalsts - pieejama apmaksāta dienesta viesnīca, transporta izdevumi, apmaksa no faktiskās dzīvesvietas līdz skolai un atpakaļ līdz 30 eiro vērtībā mēnesī, ēdināšanas. pakalpojumi (brokastis un pusdienas) līdz 70 eiro vērtībā mēnesī. Projektā bija iesaistīts 61 izglītojamais.
* LDDK projekta atbalsts (transporta un dienesta viesnīcas kompensācijas, darba apģērbi un individuālie aizsardzības līdzekļi).
* Vides pieejamība (uzbrauktuve, lifts skolas korpusā, 2 istabas dienesta viesnīcā izglītojamajiem ar kustību traucējumiem).
 |